**Kedves Kollégisták,**

A Mátyásföld Kollégiumban az idén is lehetőség nyílik a Nyári Kollégium igénybevételére.

**Jelentkezési időszak: 2023. május 15. hétfő —május 26. péntek 24.00.**

**Eredményhirdetés: legkésőbb 2023. június 5-én, hétfőn.**

**Nyári kollégiumba jelentkezhetnek azok a hallgatók, akik a 2022-23-as tanévben aktív kollégiumi jogviszonnyal rendelkeztek. Amennyiben marad férőhely, végzett hallgató, ill. más felsőoktatási intézmény hallgatója is kaphat elhelyezést Nyári Kollégiumban.**

Nyári kollégiumot igényelni lehet csak 1 hónapra (július vagy augusztus), illetve mindkét hónapra (július és augusztus). 1 hónapnál rövidebb időszakra nem áll módunkban szállást biztosítani.

Az elszállásolás kizárólag kétágyas szobákban történik, az optimális helykihasználás szerint – ezért lehet, hogy nem maradhat a Nyári Kollégiumot elnyert hallgató a tanév közben használt szobájában.

A Nyári Kollégiumban a Házirendet és az érvényben levő Covid19 biztonsági intézkedéseket be kell tartani.

**A kérelmet e-mailben Duba Berill kollégiumi kiemelt ügyintézőhöz kell benyújtani**

**Duba.Berill@uni-bge.hu**

**A kérelemhez a jelentkezési lapot kitöltve, aláírva csatolni kell, valamint munkáltatói igazolást is. A jelentkezési lapon a kérelem indokát fel kell tüntetni.** A duális képzésben részt vevő hallgatóknak nem kell munkáltatói igazolást csatolni.

A következő indokokat fogadjuk el: duális képzés, szakmai gyakorlat Budapesten nem home office munkavégzésben, egyéb munkavállalás Budapesten nem home office munkavégzésben, egyéb rendkívüli körülmény.

**Nyári Kollégiumi ellátásban csak az részesülhet, akinek nincs függőben lévő kollégiumi díjtartozása**. Aktív hallgatóink – az évközi térítési díjhoz hasonlóan – a Neptun rendszeren keresztül fizetik a nyári szállásdíjat, aktív hallgatói jogviszonnyal nem rendelkezők kártyás befizetéssel a portán. Amennyiben számlát igényel, kérjük előre jelezni!

**Nyári Kollégiumi díjak**

* aktív hallgatói jogviszonnyal rendelkező hallgatók: 18.500 Ft/fő/hónap,
* a duális képzésben részt vevők a tanévben fizetendő térítési díjat fizetik, de max. 18.500 Ft-ot,
* abszolvált vagy levelezős hallgatók 31.500 Ft/hó ***+*** 280 Ft/nap IFA
* nem EU-s hallgatók 39.000 FT/hó+280 Ft/nap IFA

Beköltözés: július 3.-tól, ill. augusztus 1.-től. Azon hallgatóknak, akik a következő tanévre a nem nyernek felvételt a Kollégiumba, legkésőbb augusztus 24-ig ki kell költözniük a kollégiumból!

Budapest, 2023. május 2.

Pásztorné Felföldi Ágnes

kollégiumvezető